In nomine Verbi incarnati. Noverint universi fideles quod ego Aldrannus, non inmemor Domini preceptum, dono aliquid ex rebus meis Domino Deo et sanctis apostolis ejus Petro et Paulo, ad locum Cluniacum: hoc est unam vineam quæ sidet in villa Sollempniaco, et hæ terminationes: terminat ad austrum via publica, et ex omnibus partibus terra Alendranæ feminæ. Et in alio loco dono unum campum qui est in Modendi, et terminat a mane et a borea terra Sancti Petri, a sero terra Gislanæ feminæ. Hanc autem donationem facio pro remedio animæ meæ et omnium parentum meorum, ut omnibus in commune proficiat. S. Albaldi et Rannulfi, Teodeni, Adeberti, Martini, Constancii, Mainardi, Adeleldis, Warneldis.